laion/Wikipedia-Exotic huggingface dataset:
חרטומן

חרטומן (שם מדעי: Scolopax) הוא סוג של עוף ממשפחת החרטומניים בעלי מקור מוארך וגוף אפור. מינים אלו בעלי יכולת מעוף איטית והם מסתמכים להגנה על הסוואתם בין הצמחים בשילוב עם גופם המנומר בשחור-אפור - התנהגות נדירה בין העופות. הם חיים מאירופה ואמריקה הצפונית עד לגינאה החדשה. רובם מותאמים ליערות יותר מאשר לאזורים פתוחים. הם מחפשים מזון עם מקורם הארוך ושולים חרקים ותולעים מהאדמה. חרטומן יערות (Scolopax rusticola) Scolopax mira Scolopax saturata Scolopax rosenbergii Scolopax bukidnonensis Scolopax celebensis Scolopax rochussenii חרטומן אמריקאי (Scolopax minor) מדיה וקבצים בנושא חרטומן בוויקישיתוף חרטומן, באתר ITIS (באנגלית) חרטומן, באתר NCBI (באנגלית) חרטומן, באתר Animal Diversity Web (באנגלית) חרטומן, באתר האנציקלופדיה של החיים (באנגלית) חרטומן, באתר GBIF (באנגלית) חרטומן, באתר אנציקלופדיה בריטניקה (באנגלית)
חרטומית

חרטומית (שם מדעי: Gallinago) היא סוג עוף ממשפחת החרטומניים שבסדרת החופמאים החיים בקרבת ביצות ואגמים. החרטומיות מזכירות את בני הסוג חרטומן, אך הן מפוספסות יותר, בעלות מקור רחב יותר והן גם מצויות בקרבת מקווי מים ולא ביערות. כמותם הן ניזונות בעיקר מחסרי חוליות, במים או ביבשה. החרטומיות בעלות מצגי חיזור מרהיבים הנערכים בעיקר בזריחה ומבוצעים על שפת המים, אז הן זוקרות את נוצותיהן וקוראות קריאות רמות. בעת סכנה הן מנמיכות את גופן וקופאות בין השיחים, מסתמכות על הסוואתן. חרטומית ביצות (Gallinago gallinago) Gallinago solitaria Gallinago hardwickii Gallinago nemoricola חרטומית חדת-זנב (Gallinago stenura) Gallinago megala חרטומית אפריקאית (Gallinago nigripennis) Gallinago macrodactyla חרטומית בינונית (Gallinago media) Gallinago delicata Gallinago paraguaiae Gallinago andina Gallinago nobilis Gallinago undulata Gallinago stricklandii Gallinago jamesoni Gallinago imperialis מדיה וקבצים בנושא חרטומית בוויקישיתוף חרטומית, באתר ITIS (באנגלית) חרטומית, באתר NCBI (באנגלית) חרטומית, באתר Animal Diversity Web (באנגלית) חרטומית, באתר האנציקלופדיה של החיים (באנגלית) חרטומית, באתר GBIF (באנגלית)
ז'אן גיום ברוגייר

ז'אן גיום בּרוּגיֶיר (בצרפתית: Jean Guillaume Bruguière; ‏ 1749 או 1750–1798) היה רופא, זואולוג ודיפלומט צרפתי. ברוגייר נולד במונפלייה. הוא היה רופא ודוקטור לזואולוגיה, שעבד עם אוניברסיטת מונפלייה. הוא התעניין בחסרי חוליות, בעיקר בחלזונות ושבלולים. ברוגייר יצא עם מגלה הארצות קרגלן-טרמרק במסעו הראשון לאנטארקטיקה בשנת 1773. בשנת 1790 יצא עם האנטומולוג גיום אנטואן אוליבייה למשלחת בפרס, אבל התערערות בריאותו מנעה ממנו להמשיך. ב-1792, על אף מחלתו, ביקר בארכיפלג היווני ובמזרח התיכון, יחד עם האנטומולוג אוליבייה. הדירקטואר הצרפתי ביקש ממנו לנסות לקשור ברית בין צרפת לפרס, אך מאמציו נכשלו, עקב חוסר ניסיונו כדיפלומט. הוא מת במסע חזרה. הוא תיאר זני רכיכות בספרו: "Tableau Encyclopédique et Méthodique des trois Règnes de la Nature" שהופיע בשלושה כרכים בשנת 1827, שנים לאחר מותו. עוד החל בכתיבת "Histoire Naturelle des Vers. Vol. 1" ‏ (1792) אבל נאלץ להפסיק באות C. כריסטיאן הא האס המשיך את עבודתו וכתב את רוב הספר. ברוגייר מת באנקונה באוקטובר 1798 ולא ב-1799, כפי שנכתב בכמה מקורות; הטעות נבעה מן הלוח של המהפכה הצרפתית). על עניינו העיקרי של ברוגייר בחלזונות ושאר חסרי חוליות מלמדת רשימת זנים, שמיין ושקרא בשם. בסך הכל נתן שמות ליותר מ-140 סוגי חיים ימיים. המין "ברוגיירה" (Bruguiera; עצי מנגרוביה ממשפחת הריזופוראציאה) נקרא על ידי ז'אן-בטיסט דה לאמארק על שמו. פסגת ברוגייר באנטארקטיקה קרויה גם היא על שם ברוגייר.
ביצנית

בִּצָּנִית (שם מדעי: Tringa) הוא סוג של עופות מים ממשפחת החרטומניים. בני סוג זה בעלי מקור ארוך ודק, בדרך כלל אדום או שחור, רגליים דקיקות וגוף קטן והם חיים בקרבת שפות אגמים ונחלים. הם שולים מזון כמו תולעים או סרטנים מהמים. רבים מבני הסוג נודדים בלהקות מאזורים חמים לקרים ומתרבים רק כשהתנאים טובים. חלק מהם מגיעים לישראל. ביצנית אדומת-רגל (Tringa erythropus) ביצנית ירוקת-רגל (Tringa nebularia) ביצנית לבנת-כנף (Tringa totanus) ביצנית מנומרת (Tringa glareola) ביצנית עדינה (Tringa stagnatilis) ביצנית צהובת-רגל (Tringa flavipes) ביצנית שחורת-כנף (Tringa ochropus) ביצנית בודדה (Tringa solitaria) Tringa brevipes Tringa incana ביצנית עקודה (Tringa melanoleuca) Tringa semipalmata Tringa guttifer מדיה וקבצים בנושא ביצנית בוויקישיתוף ביצנית, באתר ITIS (באנגלית) ביצנית, באתר NCBI (באנגלית) ביצנית, באתר Animal Diversity Web (באנגלית) ביצנית, באתר האנציקלופדיה של החיים (באנגלית) ביצנית, באתר GBIF (באנגלית) ביצנית, באתר אנציקלופדיה בריטניקה (באנגלית) מילון בעלי חיים א"י (תשכ"ג), 1963, באתר האקדמיה ללשון העברית
Kanal 9 (שוודיה)

Kanal 9 (בתרגום חופשי: ערוץ 9) הוא ערוץ טלוויזיה מסחרי שוודי הנמצא בבעלות Discovery Communications המשדר בשוודיה. קהל היעד של הערוץ הוא שוודים בגילאי 25-59, שנחשבים לקהל מבוגר ביחס לקהל היעד של הערוץ התאום שלו, Kanal 5, שקהל היעד שלו הוא גילאי 15-24. הערוץ הושק ב-25 בפברואר 2007. הערוץ משדר סדרות דרמה, סרטים, אירועי ספורט ותוכניות דוקומנטריה. Kanal 9 משדר לפי רישיון שידורים, שקובע כי "הערוץ יכלול תוכניות חדשות מהאיחוד האירופי וממדינות שונות באיחוד האירופי". הערוץ שידר תוכניות צרפתיות וגרמניות כמו גם את תוכנית החדשות European Journal (יומן אירופה) על מנת לענות על הסעיף. הבעלים של הערוץ, SBS, ציינו כי אם הערוץ לא ישדר חדשות בכלל, הוא עלול להפר את הרישיון. הערוץ החל לשדר בשעה 16:45 עם שידור משחק הרויאל ליג בין קופנהגן להמרבי. לאחר מכן שודר טקס האוסקר, כמו כן לוח השידורים בשבוע הראשון כלל את התוכנית European Journal, וגם תוכן נוסף לא-בריטי על מנת לעמוד בתנאי הרישיון, אם כי הוא שודר מחוץ לפריים-טיים. קהל היעד של הערוץ הוא בין 25-59 שנים. הערוץ זמין לשלושה משקי בית באמצעות השידור האנלוגי והשידור הדיגיטלי ב-Com Hem, כמו גם דרך Canal Digital, Telia Digital-tv ו-Boxer TV Access. ב-4 בספטמבר 2014 החל הערוץ לשדר את התוכניות שלו ב-HD דרך Canal Digital. בשבועות הראשונים הערוץ זכה לצפייה של יותר מ-100,000 צופים מספר פעמים הודות לשידורי משחקי הוקי קרח. אחוז הרייטינג הגבוה ביותר נרשם במרץ 2007, כאשר צפו 215,000 איש בשני משחקי הוקי קרח. ב-2 ביוני 2007 שידר הערוץ את מוקדמות היורו 2008 ואת המשחק בין דנמרק לשוודיה. במחצית השנייה, נרשם מדרוג של 865,000 איש, הגבוה ביותר אי-פעם עבור ערוץ טלוויזיה שלא שייך ל-5 הערוצים הגדולים. בשנת 2008 אחוז הצפייה הממוצע בערוץ היה 1.6%. ספין סיטי דיאגנוזה: מרדר אדל וסטארק מונק פרימוול המשרד סמליל הערוץ בין השנים 2007-2014 סמליל הערוץ מאז 2014 עד היום Kanal 5 TV3 מדיה וקבצים בנושא Kanal 9 בוויקישיתוף אתר האינטרנט הרשמי של Kanal 9 Logopedia "Resumé: Logga in". archive.is. 2013-04-18. נבדק ב-2017-12-31. "היום אנחנו משיקים ערוץ HD חדש - Kanal 9 HD", באתר wayback machine, ‏07-09-2014
רגיסטר

האם התכוונתם ל... אוגר (מחשבים) – הוא סוג של זיכרון פנימי הנמצא לרוב בתוך יחידת העיבוד המרכזית של מחשב. רגיסטר (אמנות) – רצועת אורך בתוך קומפוזיציה אמנותית. משלב (מוזיקה) (אנ') חלק בעוגב
SVT World

SVT World (נקרא בעבר גם SVT Europe) היה ערוץ טלוויזיה ציבורי שוודי ששודר בין השנים 1988-2017. הערוץ שודר באמצעות לוויין באירופה, אפריקה, אסיה ואוסטרליה, וכן באמצעות IPTV לכל העולם. הערוץ הוקם בשנת 1988 כדי לשדר תוכניות שוודיות לדוברי שוודית בפינלנד. ב-1997 החל הערוץ לשדר ברחבי אירופה ושינה את שמו ל-SVT Europe. מאוחר יותר, הערוץ הפך זמין בכל רחבי העולם, ובסופו של דבר שינה את שמו ל-SVT World. בשנת 2017 נסגר הערוץ לאחר שהתקבלה מסקנה כי הערוץ לא בר קיימא מבחינה כלכלית כתוצאה מתחרות גוברת. הערוץ החל לשדר בדרום פינלנד בשנת 1988 ברשת היבשתית האנלוגית. בתחילה, הערוץ נקרא TV4, כיוון שהוא היה ערוץ הטלוויזיה הרביעי בפינלנד בעת תחילת שידוריו. שידורי הלוויין לכל אירופה התחילו ב-10 בדצמבר 1997 ולאחר מכן שם הערוץ שונה ל-SVT Europe. בשנת 2010 שונה שם הערוץ ל- SVT World, עד סגירת הערוץ באמצע 2017. הערוץ שודר אזורית משנת 1988. בין ספטמבר 2007 לאוגוסט 2011 הערוץ שידר ברשת הארצית הדיגיטלית בכל רחבי פינלנד. הערוץ גם שודר ברשתות שידור פיניות, וכמו כן בפלטפורמות שונות וב-IPTV ברחבי פינלנד. בתחילה, מותר היה רק למשקי בית פרטיים לקבל את שידורי הערוץ. בשנת 1999 נחתם הסכם הפצה ברשתות הכבלים בספרד, ובשנת 2000 הורשו גם בתי מלון מחוץ למדינות הנורדיות לקבל את שידורי הערוץ, שהוצפנו. בדצמבר 2009 השידורים בצפון אמריקה הושקו באמצעות IPTV. באביב 2012 הורחבו שידורי הערוץ לכל העולם. SVT1 SVT2 SVT24 אתר האינטרנט הרשמי של SVT World Kommunikation, SVT HR &. "Sändningarna på SVT World har upphört". svt.se (בשוודית). נבדק ב-2017-12-31.
FIAPF

FIAPF (באנגלית: International Federation of Film Producers Associations) הוא ארגון המורכב מ-36 אגודות חברות מ-30 המדינות המובילות בעולם בתחום האודיו-ויז'ואל. FIAPF, שמטהו בלונדון גם אחראי על הרגולציה על פסטיבלי הקולנוע הבינלאומיים, כולל כמה מהחשובים בעולם. FIAPF מסייע לגבש מדיניות ולתאם פעולות פוליטיות בתחומים מרכזיים אלה: זכויות יוצרים וזכויות קניין רוחני. אכיפת חקיקה נגד הפצת תוכן פיראטית. מנגנוני מימון סרטים פרטיים וסקטוריים. נושאים הקשורים לסחר. חלק מהארגונים המשתייכים לארגון: האיגוד הכללי של מפיקי הקולנוע (ארגנטינה) המכון הלאומי לקולנוע ואומנויות אור-קוליות (ארגנטינה) מפיקי אוסטרליה (אוסטרליה) איגוד יצרני המדיה הקנדית (קנדה) איגוד יצרני הסרטים של סין (סין) אגודת המפיקים הקרואטית (קרואטיה) איגוד מפיקי האודיו-ויזואלי (צ'כיה) מפיקי הקולנוע והטלוויזיה הדניים (דנמרק) לשכת הקולנוע המצרית (מצרים) האיחוד הלאומי של המפיקים האסטוניים (אסטוניה) ברית המפיקים הגרמניים (גרמניה) איגוד סרטי איסלנד (איסלנד) פדרציית הסרטים של הודו (הודו) איגוד יוצרי הסרטים של יפן (יפן) אגודת מפיקי הסרטים הלטבית (לטביה) אגודת הפקת הסרטים (הולנד) מפיקי הסרטים הרוסיים (רוסיה) גילדת המפיקים של רוסיה (רוסיה) נכון לשנת 2015, FIAPF פיקח על 47 פסטיבלי סרטים מרחבי העולם. FIAPF מסווג את פסטיבלי הקולנוע בעולם לפי קטגוריות: הפסטיבלים הבאים קיבלו מעמד של פסטיבלים תחרותיים על ידי FIAPF: ברלין (גרמניה) / פסטיבל הסרטים הבינלאומי בברלין קהיר (מצרים) / פסטיבל קהיר קאן (צרפת) / פסטיבל הקולנוע בקאן גואה (הודו) / פסטיבל הסרטים הבינלאומי של הודו קרלובי וארי (צ'כיה) / פסטיבל קרלובי וארי לוקרנו (שווייץ) / פסטיבל לוקרנו מונטריאול (קנדה) / פסטיבל הסרטים העולמי במונטריאול מוסקבה (רוסיה) / פסטיבל הסרטים הבינלאומי במוסקבה שאנגחאי (סין) / פסטיבל הסרטים של שאנגחאי טוקיו (יפן) / פסטיבל הסרטים הבינלאומי בטוקיו ונציה (איטליה) / פסטיבל הסרטים של ונציה כמה מהפסטיבלים הייחודיים עליהם מפקח הארגון: אנטליה (טורקיה) / פסטיבל הסרטים הבינלאומי באנטליה אלמטי (קזחסטן) / פסטיבל הסרטים הבינלאומי אירואסיה בריסל (בלגיה) / פסטיבל הסרטים הבינלאומי בבריסל פוסן (דרום קוריאה) / פסטיבל הסרטים הבינלאומי בפוסן קרטחנה (קולומביה) / פסטיבל הסרטים בקרטחנה איסטנבול (טורקיה) / פסטיבל הסרטים הבינלאומי באיסטנבול טורונטו (קנדה) / פסטיבל הסרטים הבינלאומי בטורונטו וינה (אוסטריה) / פסטיבל הסרטים הבינלאומי בווינה כמה מפסטיבלי הסרטים הקצרים והדוקומנטריים במסגרת הארגון: בילבאו (ספרד) / פסטיבל הסרטים הדוקומנטריים והקצרים בבילבאו קרקוב (פולין) / פסטיבל הסרטים בקרקוב אוברהאוזן (גרמניה) / פסטיבל הסרטים הקצרים הבינלאומי באוברהאוזן אתר האינטרנט הרשמי של FIAPF מדריך פסטיבלי הסרטים של FIAPF [http://www.fiapf.org/pdf/directoryFIAPFv3.pdf FIAPF Accredited Festivals Directory L’Annuaire des Festivals Accrédités par la FIAPF], ‏2008 FIAPF - International Federation of Film Producers Associations, ‏2004-03-10
מרכז אינגבורג רנרט ללימודי ירושלים

מרכז אינגבורג רנרט ללימודי ירושלים נוסד בשנת 1995 ופועל בחסות המחלקה ללימודי ארץ-ישראל וארכאולוגיה ע"ש מרטין (זוס) בפקולטה למדעי היהדות של אוניברסיטת בר-אילן. המרכז, שבראשו עומד הארכאולוג פרופ' אהרן מאיר, עוסק בחקר ירושלים מכל היבטיו, מהעת העתיקה ועד לימינו אנו. הפעילויות השונות של המרכז כוללות כנסים וסדנאות על נושאים שונים הקשורים בתולדות ירושלים, כולל בשיתוף פעולה עם מוסדות שונים בישראל ובחו"ל, ומלגות ופרסים לתלמידי המחלקה שעוסקים בחקר ירושלים. כן מפרסם המרכז כתב עת, "ירושלים ארץ-ישראל". מרכז רנרט שותף למחקרים שונים הקשורים לירושלים, בהיבטים ארכאולוגיים והיסטוריים שונים. ערך מורחב – פרס שומר ציון המרכז עוסק בפעילות ציבורית הקשורה לירושלים כשגולת הכותרת שלה היא הענקת פרס שומר ציון לאישיות שפעלה למען ירושלים או ישראל והגברת המודעות לחשיבות העיר והזיקה אליה. המחלקה ללימודי ארץ ישראל וארכאולוגיה באוניברסיטת בר-אילן ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
כלל האוקטט המצומצם

כלל האוקטט המצומצם או כלל האוקטט החסר הוא תופעה המתרחשת בתרכובות קוולנטיות שבהן יסודות מהטור השלישי. האוקטט החסר הוא מקרה שבו בתרכובת, ליסודות מהטור השלישי יש פחות משמונה אלקטרונים לא קושרים בקליפה החיצונית. גם בתרכובות קוולנטיות עם היסוד בריליום (Be) יהיה אוקטט חסר לבריליום. כלל האוקטט ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
וינשל

האם התכוונתם ל... אברהם וינשל – משפטן ישראלי, יו"ר לשכת הסתדרות עורכי הדין בישראל וחבר אספת הנבחרים; בנו של זאב וינשל, אחיו של יעקב וינשל ובעלה של זינה וינשל ג'ודית ויינשל ליברמן – אמנית מולטימדיה ישראלית-אמריקאית דוד וינשל – מנהל ישראלי, בכיר במשרד האוצר, מנכ"ל משרד השיכון, מנכ"ל בנק ישראל, יו"ר רשות ניירות ערך, מנכ"ל שופרסל ומנכ"ל כלל זאב וינשל – רופא ופעיל ציבור חיפאי; אביהם של אברהם וינשל ויעקב וינשל זינה וינשל – משוררת ישראלית; אשתו של אברהם וינשל חיה שחם (וינשל) – חוקרת ספרות ישראלית, פרופסור באוניברסיטת חיפה יעקב וינשל – רופא ישראלי, ממייסדי קופת חולים לאומית, פעיל ציוני רוויזיוניסטי וסופר-ביוגרף, ציר באספת הנבחרים וחבר הוועד הלאומי; בנו של זאב וינשל ואחיו של אברהם וינשל קרן וינשל מרגל – משפטנית ישראלית, מרצה בכירה באוניברסיטה העברית בירושלים תאודור (תדי) וינשל – פרופסור לארגון ולמנהל בטכניון ובאוניברסיטת תל אביב
פסגת ברוגייר

פסגת ברוגייר (בצרפתית: Vrah Bruguière) נמצאת באנטארקטיקה, פסגה טרשית חדה בגובה 2,300 מטרים, סמוך לקצה קו הרכס הצדדי בפסגה העיקרית של רכס סנטינל הצפוני-מרכזי בהרי אלזוורת'. היא מתנשאת מעל קרחון רומיאנה לדרום-מזרח וקרחון דליו לצפון-מערב. הפסגה קרויה על שם הזואולוג הצרפתי ז'אן-גיום ברוגייר (1750 - 1798), שהפליג עם איב-ז'וזף דה קרגלן דה טרמרק אל איי קרגלן בשנת 1722, המדען הראשון אחרי אדמונד האלי שביקר במחוז אנטארקטיקה. ההר נמצא 6.44 ק"מ צפונית-מזרחית להר ג'ובינטו, 1.4 ק"מ צפונית מזרחית לפסגת אניטסה, 6.83 ק"מ מערבית להר ג'מפר, 4.58 ק"מ צפונית-צפון-מערבית לפסגת ורסיניקיה ו-5.95 ק"מ צפונית-מזרחית לפסגת אוונס. מיפוי ארצות הברית ב-1961 וב-1988. Vinson Massif – מפה טופוגרפית בקנה מידה 1:250,000. רסטון, וירג'יניה ארצות הברית Antarctic Digital Database (ADD)‎ – מפה טופוגרפית בקנה מידה 1,250,000 של אנטארקטיקה. הוועדה המדעית לחקר אנטארקטיקה (SCAR). מאז 1993, מעודכנת בקביעות.
יואב לויטס הלוי

יואב לויטס הלוי (31 בדצמבר 1939 - 15 באוקטובר 2019) היה סופר ומתרגם ישראלי. יואב לויטס הלוי נולד בקיבוץ בית זרע להוריו חנה ובנימין הלוי, ממייסדי הקיבוץ. אביו היה סופר ומשורר. לויטס הלוי למד ספרות עברית ואנגלית באוניברסיטה העברית בירושלים. לאחר מכן נסע לשווייץ ללמוד תרגום. הוא סיים שלוש שנים בבית הספר לתרגום של אוניברסיטת ז'נבה, קיבל תואר מתרגם מקצועי, ובזכות מלגה שקיבל למד עוד חצי שנה במכון סרוואנטס בספרד. לאחר מכן חזר לקיבוצו, בית זרע, בו חי עד יום מותו. פרסם שישה ספרים פרי עטו. עסק בתרגום מאנגלית, ספרדית וצרפתית. תרגם לעברית בחייו כ-70 ספרים, רובם מהשפה האנגלית. הובא למנוחות בקיבוצו בית זרע. אחר צהרים בהיר. סיפורים. 1972. הוצאת אגודת הסופרים העברים בישראל. פיטקרן. תשל"ז. הוצאת שוקן. מכתבים מבית הכלא. 1980. הוצאת ספרית פועלים. הסיפור של להבה. 1991. הוצאת הקיבוץ המאוחד. כופר נפש. 1995. הוצאת ספרית מעריב. החתול שלי מופיע בפעם השמינית: אוטוביוגרפיה חלקית. 2011. הוצאת ספרית פועלים. על המין - מה תספר לילדיך? מאת אדי סוויסדורף. תשכ"ז. הוצאת ספרית פועלים. הסיפור העצוב שלא ייאמן על ארנדירה התמה וסבתה האכזרית. מאת גבריאל גארסיה מארקס. 1980. הוצאת שוקן. הג'ונגל. מאת אפטון סינקלר. 1987. זמורה ביתן. מותו של ארטמיו קרוס. מאת קרלוס פואנטס, 1988, הוצאת הקיבוץ המאוחד ב-1988 מעשים של אמונה. מאת אריך סגל. 1992. ספרית מעריב. הצדיקים בסתר: ספר חסידי אומות העולם. מאת אריק סילבר. 1992. הוצאת עידנים. נוף מצויר בתה. מאת מילוראד פאביץ'. 1993. ספרית מעריב. פרסים. מאת אריך סגל. 1995. ספרית מעריב. המרדף אחר סזאן. מאת פיטר מייל. 1997. הוצאת א. ניר. אקס ליבריס - וידויים של קוראת מצויה. מאת אן פדימן. 2006. בשיתוף רוני אמיר. הוצאת אחוזת בית. כפרי, יהודית. מותחן רב קולי, עיתון 77, גל' 185, יוני 1995. (על "כופר נפש"). אבינור, גיטה. בצל הזכרונות, חיפה: מפעל סופרי חיפה, 1975. (על הסיפור "לא לה"). יואב לויטס הלוי, ב"לקסיקון הספרות העברית החדשה" לויטס הלוי, יואב, לפתוח את הבטן ולהציג את הקישקעס, באתר הארץ, 17 ביוני 2011 רשימת הפרסומים של יואב לויטס הלוי, בקטלוג הספרייה הלאומית יואב לויטס הלוי, דף שער בספרייה הלאומית יואב לויטס הלוי, בלקסיקון הספרות העברית החדשה לקסיקון הספרות העברית החדשה בתיה גור, ספרים - חיים מוחמצים 'מותו של ארטמיו קרוס", קארלוס פואנטס, מספרדית: יואב הלוי; הקיבוץ־המאיחד, סימן־קריאה, כל העיר, 15 ביולי 1988
סימון דוידסון

סימון דוידסון (נולד ב-14 במאי 1970) הוא חבר הכנסת מטעם מפלגת יש עתיד. לשעבר יושב ראש איגוד השחייה בישראל. בעברו מורה ומחנך, שחיין מצטיין ומאמן שחייה בכיר. דוידסון נולד בווילנה שבליטא הסובייטית, בנם של ארנס, רופא מרדים, ושל פולינה, רופאת ילדים. ב-1972 עלתה המשפחה לישראל והתגוררה בצפת ולאחר מכן התיישבה בנתניה, שם גדל. ב-1977 החל לשחות במועדון השחייה הפועל נתניה בהדרכת שמריהו נאבל. כשחיין הוא זכה במדליות רבות באליפויות ישראל לנוער. ב-1988 התגייס לחיל האוויר ושירת בטייסת 101 כחמש של מטוסי F-16. לאחר השחרור, עבד כמדריך שחייה ולאחר מכן כמאמן הנבחרת הצעירה בהפועל נתניה. ב-1994 החל את לימודיו בחינוך במכללה האקדמית בווינגייט. ב-1996 החל לעבוד כמאמן בקבוצת השחייה של בני הרצליה, תחילה כמאמן הנבחרת הצעירה וב-1997 קיבל לידיו את תפקיד הניהול המקצועי והמאמן הראשי של בני הרצליה. בין השנים 2000–2006, אימן את נבחרות ישראל מגילאי קדטים עד גילאי בוגרים, כשב-2005 היה המאמן הראשי של נבחרת ישראל למכביה השבע-עשרה. תחת ניהולו זכתה קבוצת בני הרצליה בתואר אלופת הנוער ואלופת הנשים לבוגרות. בין שחייניו הבולטים נמנים: ערן זוסמן, קרן זיבנר, מונה מירון, סיגל סימסולו, רותם פלד ועוד. בשנת 2006 פרש מאימון שחייה ועבר לעסקים. הוא הקים את מועדון הספורט "קולג'ים" בנתניה. בשנת 1992 הקים דוידסון בית ספר לשחייה פרטי בבריכת אביחיל בשם "דולפין". בשנת 2006 הקים גוף שחייה תחרותי בשם הפועל דולפין נתניה שמהר מאוד הפך לאחד מגופי השחייה הגדולים והמובילים בישראל. בשנת 2012 זכה מועדון השחייה הפועל דולפין נתניה בתואר אלוף המדינה לבוגרים ולנוער. בשנת 2012 נבחר דוידסון לוועד המנהל של איגוד השחייה. בין השנים 2012–2016 היה דמות מובילה בהנהגת איגוד השחייה, ביוני 2016 נבחר כיושב ראש איגוד השחייה, תפקיד ממנו פרש אחרי כניסתו לכנסת ב־2021. ומספטמבר אותה שנה, החל לכהן כחבר בהנהלת וועד האולימפי הישראלי. לקראת הבחירות לכנסת העשרים וארבע הוצב דוידסון במקום ה-22 ברשימת יש עתיד לכנסת, ולא נכנס לכנסת לאחר שהמפלגה זכתה בבחירות ב-17 מנדטים. לאחר התפטרות סגן שר החוץ עידן רול באמצעות החוק הנורווגי, הוא הושבע לכנסת ביולי 2021. כיהן כחבר בוועדת החינוך, התרבות והספורט, וועדת החוקה, חוק ומשפט של הכנסת. לקראת הבחירות לכנסת העשרים וחמש הוצב במקום ה-23 ברשימת יש עתיד לכנסת, ונבחר לכנסת בשנית לאחר שהמפלגה זכתה ב-24 מנדטים. בכנסת ה-25 עומד בראשות וועדת המשנה לספורט הישראלי. דוידסון נשוי ואב לשלוש בנות ומתגורר ברמת פולג בנתניה. מדיה וקבצים בנושא סימון דוידסון בוויקישיתוף סימון דוידסון, באתר הכנסת סימון דוידסון, באתר כנסת פתוחה טוהר חלפון, שחייה: סימון דוידסון – אבי המהפכה, באתר קול השרון 7 ביוני 2016 יניב טוכמן‏, בתיווכו של סימון דוידסון: גל נבו והפועל ירושלים הגיעו לפשרה, באתר וואלה, 16 במאי 2017 ח"כ סימון דוידסון על השימוש בסמים בקרב בני נוער: "זה לא מספיק חשוב לממשלה", באתר ערוץ כנסת, 28 בנובמבר 2023 סימון דוידסון, באתר הכנסת אורן אהרוני, סימון דוידסון מונה ליו"ר איגוד השחייה, באתר ynet, 14 ביוני 2016
ג'ורדן מרון

ג'ורדן מרון (באנגלית: Jordan Maron; נולד ב-10 בפברואר 1992) הוא יוטיובר אמריקאי-יהודי הידוע בעיקר בשם ערוץ היוטיוב שלו CaptainSparklez, שערוצו בעיקר מכיל סרטונים בהם הוא משחק מיינקראפט. מרון עבד בעבר עבור משינימה בע"מ. מרון התחיל את דרכו ביוטיוב עם ערוץ גיימינג של Call of Duty בשם ProsDONTtalkSHIT, שלא היה מתאים למשפחות, לא כמו הערוץ הנוכחי שלו, בו הוא מדבר בשפה פחות בוטה. ב-2010, הוא עבר לערוץ חדש בשם CaptainSparklez, שם הוא מתמקד בעיקר במיינקראפט. הוא היה מוצג ברשימת 30 מתחת ל-30 של פורבס ב-2016. ביוני 2016 הוא התחיל ערוץ בשם Maron Music בו הוא מפרסם מוזיקה אלקטרונית כדי לקדם מפיקי מוזיקה מתחילים. הוא גם מפרסם שם את השירים שלו. מרון נולד ב-10 בפברואר 1992 בעיר לוס אנג'לס שבקליפורניה, ארצות הברית. הוריו מעולם לא היו נשואים ונפרדו זמן קצר לאחר לידתו, את רוב חייו גר ביחד עם אימו בעיר סנטה ברברה וביקר מדי כמה שבועות את אביו. כיום הוא גר בלוס אנג'לס. נכון לספטמבר 2021, לערוץ היוטיוב שלו "CaptainSparklez" יש מעל ל - 11.2 מיליון עוקבים ומעל 3.8 מיליארד צפיות בכל הסרטונים שלו ביחד. הסרטונים בערוץ המרכזי שלו, עוסקים בעיקר במשחק המחשב "Minecraft" בו הוא משחק לרוב ב"Hunger Games", "Ultra Modded Survival" וגם ב"adventure maps". נוסף על כך הוא משחק גם במשחקים נוספים כמו המשחק "Garry's Mod" ובמשחקים אחרים. מרון התפרסם בעיקר בזכות סרטוני המוזיקה המקוריים שלו ובזכות הפארודיות שהוא עשה לשירים קיימים. בין השירים שהוא פרסם בערוץ שלו ניתן למצוא את: Minecraft Style (פארודיה ל"Gangnam Style" של הזמר הדרום קוריאני PSY), את Fallen Kingdom (פארודיה ל- "Viva La Vida" של קולדפליי), את Take Back The Night, את Find the Pieces ואת Revenge שבינתיים הוא השיר עם הכי הרבה צפיות בערוץ שלו. במאי 2015, מרון הוציא משחק ל- IOS ול- Android בשם Fortress Fury. את הפרסום למשחק עשה באמצעות ערוץ היוטיוב שלו, ואף שילב מעריצים שלו בניסויי ה"בטא" של המשחק. מרון מוכר גם פרטי לבוש תחת המותג "CaptainSparklez" בחנות וירטואלית באינטרנט. למרון ערוצים נוספים, כגון הערוץ הראשון שלו "prosdonttalkshit", אליו העלה סרטונים מהמשחקים Call of Duty ו-Skate 3. הערוץ היה פעיל בשנת 2010, כשהסרטון האחרון הועלה בחודש יולי באותה שנה, שבו מרון מודיע על פתיחת הערוץ החדש - CaptainSparklez. בקיץ 2016 מרון פתח ערוץ מוזיקה הנקרא "Maron Music" שבו הוא מעלה מוזיקה מקורית שלו וגם של אמנים אחרים, ובנוסף הוא מפעיל ערוץ אישי בשם Jordan Maron, בו הוא מעלה בעיקר וידאו בלוגים. מדיה וקבצים בנושא ג'ורדן מרון בוויקישיתוף אתר האינטרנט הרשמי של ג'ורדן מרון ג'ורדן מרון, ברשת החברתית פייסבוק ג'ורדן מרון, ברשת החברתית אקס (טוויטר) ג'ורדן מרון, ברשת החברתית אינסטגרם ג'ורדן מרון, סרטונים בערוץ היוטיוב ג'ורדן מרון, ערוץ באתר Twitch.tv ערוץ היוטיוב CaptainSparklez חנות החולצות הווירטואלית של "CaptainSparklez" ערוץ המוזיקה Maron Music ערוץ אישי Jordan Maron ערוץ Twitch שידור חי CaptainSparklez האתר הרשמי של המשחק Fortress Fury
יחסי לוקסמבורג–רוסיה

יחסי לוקסמבורג–רוסיה הם היחסים הדיפלומטיים הרשמיים שבין הדוכסות הגדולה של לוקסמבורג לבין הפדרציה הרוסית. שתי המדינות חברות מלאות בארגון לביטחון ולשיתוף פעולה באירופה. מאז 1982 קיימת בלוקסמבורג כנסייה רוסית אורתודוקסית. במפקד האוכלוסין הלוקסמבורגי של 2008 זיהו עצמם 943 אנשים כרוסים. נשיא רוסיה הראשון בהיסטוריה שביקר בלוקסמבורג היה ולדימיר פוטין שביקר בה ביקור בזק רשמי שהחל ונגמר באותו יום - 24 במאי 2007. במהלך מלחמת גאורגיה–רוסיה ב-2008 טענה לוקסמבורג כי רוסיה הפרה את החלטה 1808 של מועצת הביטחון של האו"ם, אותה ההחלטה שרוסיה הצביעה לה בעד רק מספר חודשים קודם. הביקורת הלוקסמבורגית על רוסיה גברה במיוחד לאחר ההכרה באבחזיה ובדרום אוסטיה. לוקסמבורג מיוצגת ברוסיה בדרג השגרירות באמצעות שגרירות רשמית שהיא מחזיקה במוסקבה, בירת המדינה. לוקסמבורג מיוצגת ברוסיה גם בדרג הקונסולרי באמצעות 4 קונסוליות שהיא מחזיקה בערים: סנט פטרבורג, צ'רפובץ, מגניטוגורסק, ויקטרינבורג. רוסיה מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר. Embassy of the Grand Duchy of Luxembourg in Moscow Embassy of the Russian Federation in Luxembourg Répertoire des personnes physiques, אתר ממשלת לוקסמבורג EMBASSY OF LUXEMBOURG IN MOSCOW, RUSSIA CONSULATE OF LUXEMBOURG IN ST. PETERSBURG, RUSSIA CONSULATE OF LUXEMBOURG IN CHEREPOVETS, RUSSIA CONSULATE OF LUXEMBOURG IN MAGNITOGORSK, RUSSIA CONSULATE OF LUXEMBOURG IN YEKATERINBURG, RUSSIA EMBASSY OF RUSSIA IN LUXEMBOURG VILLE, LUXEMBOURG
Katri Helena

"Katri Helena" (בעברית: "קטרי הלנה") הוא שיר שהוקלט על ידי הזמרת הפינית אוולינה. השיר יצא לאור ב-14 בנובמבר 2017, תחת חסותן של יוניברסל מיוזיק גרופ, ואם-אייזי מיוזיק רקורדס. השיר נכלל באלבומה השני, SOS. השיר זכה להצלחה רבה בעיקר בפינלנד שם הגיע במצעד הרשמי בשיאו למקום ה-3. באמצע שנת 2017, הכריזה אוולינה כי יצאו שלושה שירים שלא יכללו באלבומה 24K. השיר הראשון היה, "Tornado", השני "Kylmii Väreitä", והשלישי היה זה. בסמוך להוצאתו כסינגל נוסף השיר אל הספוטיפיי. את השיר כמו קודמיה כתבה אוולינה. השיר יצא כשיר מחווה עבור הזמרת הפינית קטרי הלנה. קטרי הלנה היא אחת מהזמרות המצליחות ביותר בכל הזמנים בפינלנד, כאשר היקף המכירות של אלבומיה, עומדים על למעלה ממיליון עותקים. בנוסף לכך, היא הקליטה יותר מ-400 שירים, והאלבום הנמכר ביותר שלה הוא: "Anna Mulle Tähtitaivas", אשר מכר יותר מ-100,000 עותקים בפינלנד, מדינה בה חיים רק 5 מיליון תושבים. בשיר חוזרת ואומרת אוולינה כמה פעמים כי קטרי הלנה היא "אגדה". עם יציאתו, נכנס היישר אל המקום ה-4 במצעד הפיני. סרטון השיר "Katri Helena" באתר יוטיוב Universal Music Finland (2017-09-01), Evelina - Tornado, נבדק ב-2017-12-31 Evelina - Kylmii Väreitä, YouTube Steffen Hung, finnishcharts.com - Finnish charts portal, www.finnishcharts.com Steffen Hung, finnishcharts.com - Discography Evelina, www.finnishcharts.com Katri Helena (באנגלית), 2017-11-15, נבדק ב-2017-12-31 Evelina | Songs | AllMusic, AllMusic lyrics.fi, Katri Helena Evelina LYRICS, lyrics.fi (בפינית)